
LECTORI. 


Iif Codice manu Nicolai Perotti , Sipon- 
tini episcopi, ad usum Pyrrhi nepotis 
exarato, diutiusque in bibliothecis ne- 
glecto, Clarissimus J. And res. Biblio- 
thecae regiae neapolitanae Custos, hasce 
duas et triginta Phaedri fabellas, huc 
usque ineditas, anno 1808 repperit. Co- 
dicemque strenuo viro Cataldo lan- 
nellio , in eadem Bibliotheca scriptori, 
tradidit , qui fabellas ex Perotti auto- 
grapho transcriberet, atque commenta- 
riis , quoad necesse esset , illustratas 
publici demum juris faceret. 

C. lannellio curante jam uberrima 
prodiit editio , amplissimis locupletata 
commentariis in quibus multa , situ et 
aquae injuria in Codice oblilerata , op- 
time restituuntur; eaque editio anno 
1809 incepta, initio tantum anni i8ii 
lucem vidit. 

Nunc alteram novis et plane dissi- 


LECTORI. 


milis argumenti commentariis atque di$« 
sertationibus instmctam editionem mo- 
lituridem lannellius, in qua de Phaedri 
vita, de Perottino Codice, de Fabella- 
rum novarum auctoritate prolixe et for- 
san prolixius disserit. Nondum illa, quod 
scierim , absoluta est editio , sed ex ea 
plurimae plagulae a Cl. Andresio summa 
comitate ante hos sex aut octo menses 
jam nobis missae ad hanc nostram edi- 
tionem conficiendam non parvi adju- 
menti fuerunt. 

Primus licet in edendis hisce fabellis 
operam navaverit lannellius, illi tamen 
primariam omnium editionem in lucem 
emittere non licuit. Operi dum incum- 
beret et in emendanda restituendaque 
Codicis scriptura insudaret , eu^iidem 
J. Ant. Cassito Codicem , indicante Andre- 
sio y videre contigit, lllico lannellii la- 
borem praevertere et Phaedri Appen- 
diculam primus evulgare statuit. Fabel- 
las autem non ipse Cassitas exscripsit; 
sed a fratre , in Bibliothecam regiam , 

LECTORI. VIJ 

alias ob causas ventitante , festinanter, 
raptimque exscribi curavit, festinantius- 
que typis mandavit ; nec illi res prospere 
successit, si lannellio credas , qui istam 
editionem mutilam et mendosam , de> 
terrimamque declarat. Sic pro nulla ha- 
benda est haec prima novarum Fabella- 
rum editio, lausque de Phaedri Appen- 
dice in lucem prolata ad lannellium om- 
nis referenda. 

Ex his editionibus paucissima ad 
hunc usque diem exemplaria Parisios 
pervenerunt; vixque unum aut alterum 
ex lanneUiana , ,e;t fortasse nuUum ex 
Cassiti editione codicem in tota urbe 
reperias. vQuod de noya qditione .typis 
parisiensibus committenda consilium 
nobis intulit. Integras itamen Augusti 
Liberti fabulas , .quarum ubique am- 
pla satis adest copia , lannelliique com- 
mentarios et dissertationes iterum. i m» 
primere neutiquam necessarium nobis 
visum .est ; sed in supplementum qua- 
r«rolibetPbaedrieditionumetsub forma 

viij LECTORI, 

enchiridii novas tantum fabellas edere 
voluimus, antiquis impares quidem , at 
vere Phaedrianas, ut metrum, argumen- 
ta , notaque hominis in scribendo ele- 
gantia plane demonstrant. In hac nitida 
editione , commentariis destituta , sive , 
ut quibusdam forte videbitur, exonera- 
ta , egregias , quae lannellianas editiones 

praecipue commendant, conjecturas, tex- 
tum innumeris in locis vetustate et aqua 
obliteratum optime resarcientes, sedu- 
lo , ut par erat , servavimus ; adhibito 
tamen absimili charactere , quem itali- 
cum vocant , quo omnes locorum vitia- 
torum restitutiones dignoscere cuivis 
liceat; promythiaque brevissima quae 
Perotti manus puique fabulae praemi- 
serat, non omittenda censuimus. 

In Codice praeterea non pauca lege- 
bantur quae corrupta et a versuum me- 
tro et ab auctoris sententia aeque aliena, 
medelam expostulabant. Multa ex his 
in editione nondum evulgata lannel- 
lius , solerti et docta , parca tamen ac 

LECTORI. 

prudenti manu correxit. Omnes illas 
emendationes in textum pariter recepi- 
mus , salva tamen integra Codicis scrip- 
tura , ex qua varias lectiones , ut olim 
Pithoeus in primaria Phaedri anni 1596 
editione, ad calcem libelli rejecimus. 

Hoc tamen doctissimum virum inter 
et bibliopolam parisiensem discrimine, 
quod Pithoeus Phaedri librum ipse e 
latebris eruit, primus evulgavit, doctis- 
sime ex ingenio emendavit , resarcivit ; 
nos vero de hac Phaedri appendicula 
ab alio reperta, ab alio quoque edita, 
et egregie emendata , non aliter quam 
pereleganti , et, ut speramus, emendatis- 
sima,ac prima parisiensi editione bene f 

meriti sumus. 

A. A. R. 

NICOLAI PEROTTI 


AD 

PYRRHUM NEPOTEM. 

PROLOGUS. 


]V o ir sunt hi raei , quos putas , versiculi ; 

Sed Aesopi sunt , Avieni , et Phaedri : 

Quos collegi ut essent , Pyrrhe , utiles tibi , 
Tuaque caussa legeret Posteritas , 

Quas edidissent viri docti , fabulas. 

Honori et meritis dicavi illos tuis , 

Saepe versiculos interponens meos , 

Quasdam tuis quasi insidias auribus. 

Hos si leges laetabor , sin autem minus , 
Habebunt certe quo se oblectent posteri. 

Piunc fabularum cur sit inventam genus 

Praeter Pliaedri et ATienl fabulas t eodem Codice uou 
pauca Parotti carmina leguntor. 

Brevi docebo : servitus obnoxia , 

Quia quae volebat non audebat dicere , 
Adfectus proprios in fabellas transtulit, 
Calumniamque fictis elusit jocis. 

Redeo unde discessi ad libellum meum : 

Hunc obtrectare si volet malignitas , 

Imitari dum non possit , obtrectet licet. 

Mihi magna laus est quod tu , quod similes tui 
Labores libenter legant usque meos , 
Dignosque longa judicent memoria. 

Semper fugatae plus vetustati favet 
Invidia mordax , quam bonis praesentibus. 

FABULA I. 

SIMIUS £T VULPES. 

Avarum etiam quod sibi superest non libenter 
dare, 

Vu L p E M rogabat partem caudae Simium- , 
Coutegere honeste posset ut nudas nates : 

Cui sic maligna : Longior fiat licet , 

Tamen illam citius per lutum et spinas traham , 
Quam parvam quamvis partem impertiar tibi. 

FABULA II. 

AUCTO R. 

Non esse plus aequo petendum. 

\jtBiTRio si N&tura fZ/ix/sset meo 
Genus mortale , longe foret instructius ; 

Na/?i cuncta nobis attribuisset commoda, 
Qurtccu/wque indulgens Fortuna animali dedit : 
El^ha«</j vires , et leonis impetum , 
ilornicis aevum , gloriam tauri trucis , 

Equi ve/ocis placidam mansuetudinem , 

Et adesset homini sua tamen solertia. 

Nimirum in coelo secum ridet Jupiter, 

Haec qui negavit magno consilio hominibus , 
Ne sceptrum mundi raperet nostra audacia. 
Ergo contenti munere invicti Jovis, 

Fatalis annos decurramus temporis , 

Nec plus conemur, quam sinit mortalitas. 

FABULA III. 

MERCURIUS ET DUAE MULIERES. 

De eodem , alia fabella. 

M ERCUHiUM quondam hospitio mulieres duae 
Illiberali et sordido receperant : 

Quarum una in cunis parvum habebat filium , 
Quaestus placebat alteri meretricius. 

Ergo ut referret gratiam officiis pare//? , 

Abiturus , et jam limen excedens , ait : 

Deum, videtis , tribuam vobis protinus > 

Quod quaeque opt^rit. Mater supplicat , rogans 
Barbatum ut videat natum quamprimum suum ; 
Moecha ut sequatur sese quidquid tetiger/f. 
Volat Mercurius, intro redeunt mulieres; 
Barbatus infans ecce vagitus ciet. 

Id forte meretrix quum rideret validius , 

. Naref replewV humor , ut fieri solet. 

E//?«ngere icitur se volem , prenAiX. manu 
Traxitque ad terram nasi /o/?gitudinem ; 

£t alium ridens ipsa ridenda extitit. 

FABULA IV, 

PROMETHEUS ET DOLUS. 

De Veritate et Mendacio. 

Olim Prometheus , seculi figulus novi , 

Creta subtili Veritatem fecerat , 

Ut jura posset inter homines reddere. 

Subito accersitus nuntio magni Jovis, 
Commendat officinam fallaci Dolo , 

In disciplinam nuper quem receperat. 

Hic studio accensus , facie simulacrum pari , 

Una statura , simile et membris omnibus , 

Dum tempus habuit , callida finxit manu. 

Quod prope jam totum mire quum positum foret , 
Lutum ad faciendos illi defecit pedes. 

Redit Magister , festinante quo Dolus 
Metu turbatus in suo sedit loco. 

Mirans Prometheus tantam similitudinem 
Propriae videri voluit artis gloriam. 

Igitur fornaci pariter duo signa intulit ; 

Quibus percoctis , atque infuso spiritu , 

Modesto gressu sancta incessit Veritas ; 

At trunca species haesit in vestigio. 

Tunc falsa imago , atque operis furtivi labor , 
Mendacium appellatum est , quod nequiverit 
Pedes habere faale quibus incederet. 

FABULA V. 

AUCTOR. 

Nihil diu occultum. 

Simulata interdum vitia prosunt hominibus , 
Sed tempore ipso tamen apparet veritas. 

Hi dao Terticnl! ad promythiiun rei epimythiom alicujus 
fabulae pertinuisse videntur. 

FABULA VI. 

> 

DE SIGNIFICATIONE POENARUM TARTARI. 

Sensum aestimandum esse non verba. 

Ixion , qui versatus yactatur rotd , 

Volubilem fortuna jactari docet. 

Adversus altos Sisyphus montes A^ens 
Saxum labore summo , quod de vertice , 

Sudore semper irrito , revolvitur ; 

Ostendit ambitus sine fine miserias. 

Quod stans in amne Tantalus medio si/iV , 

Avari describuntur , quos circumfluit 
Usus bonorum , sed nil possunt tangere. 

Urnis scelestas Danaides portant aquas y 
Pertusa nec complere possunt dolia , 

Imo luxuriae quidquid dederis perfluet. 

Novem porrectus Tityos est per jugera , 

Tristi renatum suggerens poenae jecur : 

Quo quis majorem possidet terrae locum , 

Hoc demonstratur cura graviore affici : 

Consulto involvit veritatem Antiquitas , 

Ut sapiens intelligeret , erraret rudis. 

/ FABULA VII. 

AUCTOR. 

De Oraculo Apollinis. 

U TiLius nobis quid sit dic , Phoebe , obsecro ^ 
Qui Delphos et formosum Parnasum incolis : 
Qua«do sacratae vatis horrescunt comae , ' 
Tripodes moventur , mugit adytis Religio , 
Tremuntque lauri , et ipse pallescit dies. 

Voces resolvit , acta Pythia numine : 

Docetque gentes Delii monitus dei : 

Pietatem colite ; vota Superis reddite ; 

'Patria.m , parentes , natos , castas conjuges 
Defendite ; armis hostem et ferro pellite ; 
Amicos sublevate ; miseris parcite ; 

Bonis favete ; subdolis ite obviam ; 

Delicta vindicate ; castigate impios ; 

Punite turpi thalamos qui violant stupro ; 
Malos cavete ; nulli nimium credite : 

Haec eloquuta concidit Virgo furens : 

Furens profecto ; nam quae dixit perditBt. 

FABULA VIII. 

/ • 

AESOPUS ET SCRIPTOB. 

De, malo scriptore se laudante. 

Aesopo quidam scripta recit^rat mzda , 

In quis inepte multtun se jactaverat : 

Scire ergo cupiens quidnam sentiret Senex : 
Numquid , ait, sum tibi visus superbio/ ? 

Haud vana nobis ingenii fiducia est. 

Confectus ille pessimo volumine , 

Ego , inquit , quod te laudas vehementer probo \ 
Namque hoc ab alio numquam continget tibi. 

FABULA IX. 

POMPEIVS HAGMUS ET EJUS MILES. 

Quam difficile sit hominem nosse. 

T\4 AONI Pompeii Miles vasti corporis , 

Fracte loquendo, et ambulando molliter ^ 

Famam cinaedi traxerat certissimam. 

Hic insidiatus nocte jumentis ducis , 

Cum veste , et auro , et magno argenti pondere , 
Avertit mulos. Factum rumor dissipat , 

Arguitur Miles; rapitur in praetorium. 

Tum Magnus : Quid ais ? Tune me , commilito , 
Spoliare es ausus ? Ille continuo exscreat 
Sibi in sinistram, et sputum digitis disjicit; 

Sic , Imperator , oculi extillescant mei , 

Si vidi, aut tetigi. Tum vir animi simplicis , 

Id dedecui caLStrorum propelli jubet , 

Nec cadere in illum credit tantam audaciam. 

Forte intercessit praelium , et fidens manu 
Horrenda voce provocabat barbarus. 

•Sfbi quisque metuit , et primi mussant duces : 

Tamen is cinaedus habitu , sed Mars viribus , 
Adiit sedentem pro tribunali ducem , 

Et voce molli : Licet ? Enimvero ejici, 

Urtn re atroci, Magnus stomachans , imperat. 
Tum quidam senior ex amicis principis : 

Hunc ego committi satius fortunae arbitror , 

In quo jactura levis est , quam fortem virum , 
Qui casu victus temeritatis te arguat. 

Assensit Magnus , et permisit Militi 
Prodire contra ; qui , mirante exercitu , 

Dicto celerius hosti recidit caput , 

Victorque redit. His tum Pompeius super : 
Corona, Miles, equidem te dono libens. 

Quia vindicasti laudem romani imperi ; 

Sed extillescant oculi sic , inquit , mei : 

(Turpe illud imitam is quod ante fecerat ^ : 

“Nisi tu abstulisti e sarcinis opes meas. 


Digitized by Coogie 



12 


1> H AE D R 1 




FABULA X. 


TUNO, VESUS ET GALLINA. 


De Mulierum libidine. 

Quum castitatem Juno laudaret suam , 
/ucunditatis caussam non repulit Venus : 
Nudrtmque ut affirmaret esse illi parem, 
/rtferrogasse sic Gallinam dicitur : 

Dic sodes , quanto possis satiari cibo ? 
Rc.7?ondit illa : Quidquid dederis satis erit ; 

Sed ut concedas pedibus aliquid scalpere. 

Ne scalpas , inquit , satis est modius tritici ? 
Plane , immo nimium est , sed permitte scalpere. 
Ex toto , ne quid scalpas , quid desideras ? 

Tum denique illa fassa est naturae malum : 
Licet horreum mihi pateat , ego scalpam tamen. 
Risisse Juno dicitur Veneris joco , 

Quia per Gallinam denotavit feminas. 

FABULA XI. 

PATERFAMILIAS ET AESOPUS. 

Quomodo domanda sit ferox juventus. 

P ATEBFAHiLiAs saevum habebat filium : 

Hic e conspectu patris quum recesserat , 
Verberibus servos afficiebat plurimis , 

Et exercebat fervidam adulescentiam. 
Aesopus ergo narrat hoc breviter seni : 
Quidam juvenco vetulum adjungebat bovem : 
Is quum refugiens impari collo jugum , 

Aetatis excusaret vires languidas : 

Non est quod ttmeas , inquit illi rusticus : 
Non ut \ahores facio , sed ut istum domes , 
Qui trdlce et cornu multos reddit debiles. 

Sic tu msi natum tecuin assidue retines , 
Ejusque fngenium comprimis clementia : 
fide ne querela major accrescat domus. 
Atrocitati mansuetudo est remedium. 

FABULA XII. 

PHILOSOPHUS ET VICTOR GYMNICUS. 

Quomodo comprimatur aliquando jactantia. 

V I c T o R E M forte gymnici certaminis , 
Jactantiorem quum vidisset Philosophus; 
Interrogavit an plus adversarius 
Suus valuisset. Ille : Ne istud dixeris , 

Multo fuere vires majores meae : 

Quod , inquit , ergo , stulte , meruisti decus , 
Minus valentem si vicisti fortior ? 

Ferendus esses forte si te diceres 
Superasse , qui fuisset melior viribus. 

FABULA XIII. 

ASIWtJS AD LYRAM. 

Quomodo ingenia saepe calamitate intercidant. 

Asinus jacentem vidit in prato lyram : 

Accessit , et tentavit chordas ungula : 

Sonuere tactae. Bella res , mehercules , 

Male cessit , ait , artis quia sum nescius. 

Si reperisset aliquis hanc prudentior. 

Divinis aures oblectasset cantibus : 

Sic saepe ingenia calamitate intercidunt. 

FABULA XIV. 

M17L1ER VIDUA ET MILES. 

Quanta sit inconstantia et libido mulierum: 

Per a/iquot annos quaedam dilectum virum 
Amisit , et sarcophago corpus condidit , 

A quo revelli nullo quum posset modo , 

Et in sepulcro lugens vitam degeret, 

Claram assecuta est famam castae virginis. 
Interea fanum qui compil^rant Jovis , 

Cruci suffixi luerunt poenas numini : 

Horum reliquias ne quis posset tollere , 
Custodes dantur milites cadaverum , 
Monumentum juxta , mulier quo se incluserat. 
Aliquando sitiens unus de custodibus, 

Aquam rogavit media 'nocte ancillulam . 

Quae forte dominae tunc adsistebat suae , 
Dormitum eunti : namque lucubraverat , 

Et usque in serum vigilias perduxerat. 
Paullum reclusis foribus miles prospicit , 
Videtque aegram , sed facie pulchra feminam. 

Corruptus animus illico succenditur , 

Et uritur impud/cmae cnpid//ie. 

Sollers acumen mille caussas invenit , 

Per quas videre possit iV/am saepm^. 
Quotidiana capta consuetudine, 

Paullatim facta est advc/iac snmmissior; 
Mox arctiore vinxit animum copula. 

Hic dum consumit noctes custos diligens , 
Desideratum est corpus ex una cruce. 
Turbatus miles factum exponit mubm' : 

At sancta mulier : Non est quod timeam , ait ; 
Yirique corpus tradit figendum cruci , 

Ne subeat ille poenas negligentiae. 

Sic turpitudo laudis obsedit locum. 

FABULA XV. 

DUO JUVENES PROCI, BIVES ET PAUPER. 

Fortunam interdum praeter spem atque 
exspectationem hominibus favere. 

UriA expetebawJ vir^nem Juvenes duo : 

Vicit locuples genus et formam pauperis. 

Ut nuptiarum dictus advenit dies , 

Amans dolorem quia non poterat perpeti , 
Moerens propinquos contulit se in hortulos ; 
Quos ultra pauUo villa splendida divitis 
Erat acceptura virginem e matris sinu, 

Parum ampla in urbe visa quod fuerat domus. 
Pompa explicatur , turba concurrit frequens , 

Et conjugalem praebet Hymenaeus facem. 
Asellus autem , qui solebat pauperi 
Quaestum referre , stabat portae in limine : 
Illum puellae casu conducunt suae, 

Viae labores teneros ne laedant pedes. 

Repente coelum , Veneris misericordia , 

Ventis movetur , intonat mundi fragor , 

Noctemque densis horridam nimbis parat ; 

Lux rapitur oculis , et simul vis grandinis 
l^usa trepidos pulsat, et omnes dj's«pai; 

Sibi quemque Cogens petere praesi^/iu/w fugae. 
Asellus notum proximum tectum subtf, 

Et voce magna sese venie/i^em indicat. 
Procurrunt pueri , pu/chram ai^rrnant virginem , 
Et admirantur , deinde domino nuntiant. 

Inter sodales ille paucos adcubans, 

Amorem crebris avocabat poculis ; 

Ubi nuntiatum est , recreatus gauduV , 

Hortante Baccho et Venere, dulces perfic/r, 
Aequalitatis inter plausus , nuptias. 

Quaerunt parentes per praeconem filiam , 

Novus maritus conjuge amissa dolet : 

Quid esset actum postquam populo innotuit , 
Omnes favorem comprobarunt coelitum. 

FABULA XVI. 

AESOPUS ET DOMINA. 

Quam noceat saepe verum dicere. 

Aesopus turpi quum serviret feminae , 

Quae se expingendo totum intricabat Aiem : 
Vestem , uniones , aurum , argentum sumere/ , 
Nec inveniret digito qui se tangeret. 

Licetne paucis , inquit? Dicas : Censeo, 
Quidvis efficies , cultum si deposueris. 

Adeone per me videor tibi meliuscula ? 

Imo , nisi dederis , sponda cessabit tua : 

At non cessabunt latera , respondit , tua; 

Et objurgari jussit servum garrulum. 

Paullo post armillam tollunt argenteam ; 

Eam non apparere ut dictum est mulieri, 
Fnrore plena vocat om/ies ad verbera , 

Proponit grawa verum si non dixerint.' 

Aliis minare , inqui/ , me non fallis quidem : 
Flagris sum caesus , verum quia dixi , modo. 

FABULA XVII. 

GALLUS LECTICA A FELIBUS VECTUS.. 

Nimiam securitatem saepe in periculum 
homines ducere, 

l^ELES habebat Gallus leclicarias : 

Hunc gloriose Vulpes ut vidit vehi , 

Sic est locuta : Moneo , praecaveas dolum : 
Istorum vultus namque si consideras , 

Praedam portare judices non sarcinam. 
Postquam esurire coepit societas fera , 
Discerpsit dominum , et fecit partes facinoris. 

FABULA XVIII. 

SCROFA PARTURIEnS ET LEPUS. 

Faciendum prius de homine periculum , quam 
ejus te committas fidei. 

Premente partu Scrofa quum gemeret jacens, 
Accurit Lupus , et obstetricis partibus 
‘Se posse fungi dixit , promittens opem : 

Quae vero quum nosset pecoris fraudem improbi, 
Suspectum officium repudiavit malefici : 

£t satis est , inquit , si recedas longius : 

Quod si perfidiae se commisuset Lupi, 

Pari dolore fata deflesset sua. 

SERVUS PROFUGUS ET AESOPUS. 

Tion esse malo addendum malum. 

Servus profugiens dominum naturae asperae , 
Aesopo occurrit notus e vicinia. 

Quid tu confusus ? Dicam tibi clare , Pater ; 

Hoc namque es dignus appe//ari nomine , 

Tuto querela quia apud te deponitur. 

Plagae supersunt , desunt numquam verbera , 
Subinde ad \illam mittor servus rusticis : 

Domi si coenat totis praeito noctibus , 

Sive est vocatus , dego ad lucem in senuto. 
Emerui libertatem , canus servio : 

Ullius essem culpae mihi si conscius , 

Aequo animo ferrem, numquam sum factus satur, 
Et saevum dominum patior infelix super ! 

Has propter caussas , et quas longum est pro/nere, 
Abire destinavi , quo tulerint pedes. 

Ergo , inquit , audi : quum mali nil fecm> , 

Haec experiris , ut refers , incommoda : 

Quid si pecc^iris ? Quae te passurum putas ? 

Tali consilio est a fuga deterritus. 

FABULA XX. 

EQUUS QUADRIGALIS 1» PISTRINUM VENUMDATUS. 

Ferendum esse aequo animo quidquid 
acciderit, 

EIquuh e quadriga multis palmis nobilem 
Abegit quidam , et in pistrinum vendidit. 
Productus ad bibendum quum foret a molis , ' 

In circum aequales ire conspexit suos , 

Ut grata ludis redderent certami/ia. 

Lacrymis obortis : Ite felices , ait : 

Celebrate sine me cursu solemnem diem : 

Ego quo scelesta furis traxit manus , 

Ibi sorte tristi fata deflebo mea. 

FABULA XXL 

VBSUS ESOBIEir». 

Famem acuere animantibus ingenium. 

Si quando in sil-vis urso desunt copiae , 
Scopulosum ad littus currit , et jnrendens petram , 
Pilosa crura sensim demittit Tado : 

Quorum inter -villos sinaul haeserunt camceres , 

In terram arripiens excutit praedam marb , 
Escaque froitur passim collecta -vafre : 

Ergo etiam stultis acuit ingeui-um fames. 

FABULA XXII. 

TXATOR ET CORVDS. 

Verbis saepe numero homines decipi solere. 

Quidam per agros Aeyium carpens /Ver, 

Ave exaudivit , et moratus paululum , 

Adesse ut vidit neminem cepit gradum. 

Iterum salutat , idem ex occulto sonat j 
Voce hospitali co/if/Vmatus rest/V/V, 

U t quisquis esset , par ofhcium reciperet , 
Quum , circumspectans , errore haesisset diu , 
£t perdidisset tempus aliquot mill/u/ra , 
Ostendit sese corvus , et supervolans , 

Ave usque ingessit. Tum se lusum intelligens : 
At male tibi sit , inquit , ales pessime , 

Qui festinantis sic detinuisti pedes. 

FABULA XXIII. 

PASTOR ET CAPELLA. 

Nil occultum esse quod non reveletur. 

Pastor capellae cornu baculo fregerat : 
Rogare coepit ne se domino proderet : 
Quamvis indigne laesa , reticebo tamen : 
Sed res clamabit ipsa quid deliqueris. 

FABULA XXIV. 

SERPENS ET LACERTA. 

Ubi leonis pellis dejicit, vulpinam insuendam esse : 
hoc est : Ubi dejiciunt vires astu utendum. 

Serpens lacertam forte adversam prenderat ; 
Quam devorare patula quum vellet gula , 
Arripuit illa prope jacentem surculum , 

Et pertinaci morsu transversum teuens, 

Avidum solerti rictum frenavit mora. 

Praedam dimisit ore serpens irritam. 

FABULA XXV. 

CO&NIX ET OTIS. 

Multos lacessere debiles et cedere fortibus. 

Odiosa cornix super oyem consederat, 
Quam dorso quum tulisset invita et dia , 

\d , inquit . , si dentato fecisses cani , 

Poenas dedisses : Illa contra pessima : 
Despicio inermes , eadem cedo fortibus , 

Scio quem lacessam, cui dolosa blandiar. 
Ideo mihi senectam in annos prorogo. 

FABULA XXVI. 

SERVUS ET DOMINUS. 

Nullum maledictum esse gravius conscientia. 

Quum servus iecretam admisisset noxiam , 
Uxorem domini quod corrupisset sui : 

Idque ille sciret , coraxa. circumstantibus , 

Places tibi , inqmV ? Nam quum non debes , places : 
Sed non impune > qtua quum debes , non places. 

FABULA XXVII. 

LEPUS ET BUBULCUS. 

Multos verbis hiandos esse et pectore ir^ideles, 

C^uvM t>enatorem celeri pede fugeret lepus , 
Et a bubulco visus veprem trreperet : 

Per Superos oro , perque spes omnes tuas , 
Ne me indices , bubulce : Nibil umquam mali 
Huic agro feci. Et rusticus : Ne timueris , 

Late securus. Jamque venator sequens: 

Quaeso , bubulce , numquid huc venit lepus ? 
Venit , sed abiit hac ad laevam , et dexteram 
Demonstrat nutu partem. Venator citus 
Non intellexit, seque e conspectu abstulit. 

Tunc sic bubulcus : Ecquid est gratum tibi , 
Quod te celavi ? Linguae prorsus non nego 
Habere atque agere maximas me gratias , 
Verum oculis ut priveris opto perfidis. 

FABULA XXVIII. 

MERETRIX ET JUVEICIS. 

Multa esse jucunda quae tamen sunt incommoda, 

Qudm blandiretur juveni meretrix perfida y 
Et ille laesus multis saepe injuriis, 

Tamen praeberet sese iacilem mu//eri : 

S/c ‘vniidelis : Plures muneribus licet 
Co/i/e/?dant , ego te plurimi facio tamen. 

Juvenis recordans quotiens deceptus foret : 
Lubenter , inquit , mea /ux , hanc vocem audio , 
Non quod fidelis , sed quod jucunda es mUu. 

FABULA XXIX. 

FIBER. 

Multi viverent si salutis gratia -parvi facerent 
fortunas. 

Canes effugere quum jam non possit fiber, 

( Graeci loquaces quem dixerunt castorem , 

Et indiderunt bestiae nomen dei, 

7/i qui se jactant de verborum copia. ) 
Abripere morsu fertur testiculos sUai , 

Quia propter illos sentiat sese peti : 

Divina quod ratione fieri non negem. 

Venator namque simul invenit remedium , 
Omittit ipsum persequi et vocat canes. 

Hoc si praestare possent bomines , ut suo 
Vellent carere , tuti posthac viverent : 

Haud quisquam insidias nudo faceret corpori. 

FABULA XXX. 

VAPILIO ET VESPA. 

Non praeteritam sed praesentem aspiciendam 
esse fortunam. 

Papilio vespam y^aeter volitantem vit/e/i/, 
O sortem miseram , ductam de barat^rzs , ait I 
Quorum ex reliquiis animam no% Accepimus. 
Ego eloquens in pace , fortis praeliis , 

Arte omni princeps , antea qualis fui , 

En cuncta levitas putris , et vol/to cz/ris. 

Tu quae fuisti mulus clitellarius , 

Quemcumque visum est , laedis infixo actifeo. 
Et vespa dignam moribus vocem ediAr : 

Non qui fuerimus , sed qui nunc simus pzde. 

FABULA XXXI. 

TERRAREOLA ET VULPES. 

Pravis non esse fidem adhibendam. 

Avis, quam dicunt terraneolam Rustici, 

In terra nidum quia componit scilicet , 

Forte occucurrit improbae vulpeculae ; 

Qua visa pennis altius se sustulit. 

Salve , inquit illa , cur me fugisti , obsecro , 
Quasi non abunde sit mihi in prato cibus , 

Grilli , scarabaei , locustarum copia. 

Non est quod memas , rogo , te multuxa. diligo , 
.t^sfutos propter mores , et vitam probam. 
Respondit contra : Tu quidem bene praedicas , 
Non su/n tamen prop/uf tibi , sed sum sub dio : 
Quin sequor , et sic vitam tibi committo meam. 

FABULA XXXII. 


EPILOGUS. 

t 

De iis qui legunt libellum. 

Hoc qualecumque est Musa qnod ludit meay 
Nequitia pariter laudat , et frugalitas , 

Sed haec simpliciter , illa tacite irascitur. * i 

'* Ad longiorem epilogam Tei prologum abscjue dubio per- * 

tinebant hi tres yersicuU. ^ 

I 

f 

i 

FINIS. 

Pag. 1 , TCrs. 5. Quam libi impartiar parvam 
quamvis pa 

2 , 4 . fortuna indulgens 

6 . C.rpus. . aevum, 

3 , I. Mercurium hospitio mulieres 

duae 

13. Id quum forte meretrix ridet 

validius 

4» 1. seculi novi figulus , 

6. hominum 

IO. ferroque 

10. dissipat 

i5 ars ....rcessit 

Quod sic legi potest Fortuito Mars in- 
tercessit 

1 5. et manu fidens 

ly, metuit , primi 

10. abscidit 

i3. Imperii 

3. repellit 

2 . quum patris 

In titulo : Aesopus 


1 . Forte victorem 

2 . Aesopus, 

3. ampliusne 
Valuisset suus. 

g. esset 

2 . Accessit, lentavit 
ly. et facie 
I. Uriturque sensim 

